2003/22/EY: Komission päätös, tehty 30 päivänä joulukuuta 2002, klassisen sikaruton rokotteen ostamisesta yhteisöön ja yhteisön klassisen sikaruton rokotteen varaston perustamisesta (tiedoksiannettu numerolla K(2002) 5490)



Virallinen lehti nro L 008 , 14/01/2003 s. 0040 - 0040



Komission päätös, tehty 30 päivänä joulukuuta 2002, klassisen sikaruton rokotteen ostamisesta yhteisöön ja yhteisön klassisen sikaruton rokotteen varaston perustamisesta (tiedoksiannettu numerolla K(2002) 5490) (2003/22/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 6 artiklan 2 kohdan ja 8 artiklan 2 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) ja erityisesti sen 18 artiklan 2 kohdan, sekä katsoo seuraavaa: (1) Klassinen sikarutto on uhka yhteisön kotieläiminä pidettäville sioille ja luonnonvaraisille sioille. (2) Klassisen sikaruton taudinpurkauksista tiloilla, joilla pidetään sikoja kotieläiminä, voi aiheutua hyvin vakavia seurauksia ja taloudellisia menetyksiä yhteisössä erityisesti, jos ne esiintyvät alueilla, joilla sikatiheys on suuri. (3) Sikatiloilla tehtäviä hätärokotuksia koskevat säännöt vahvistetaan direktiivissä 2001/89/EY. (4) Klassisen sikaruton toteamisessa käytettäviä diagnostisia menettelyjä, näytteenottomenetelmiä ja laboratoriotestien tulosten arviointikriteereitä koskevan taudinmäärityskäsikirjan hyväksymisestä tehdyn komission päätöksen 2002/106/EY(4) mukaan käytettävissä ei ole sopivaa erotusdiagnostiikkaa, jolla erotetaan rokotetut siat klassisen sikaruttoviruksen luonnollista tietä saaneista sioista. Tämän vuoksi tehtäessä hätärokotuksia kyseistä tautia vastaan merkittyjä rokotteita ei voida käyttää tehokkaasti. (5) On aiheellista ostaa riittävä määrä heikennettyä elävää klassisen sikaruton rokotetta ja toteuttaa järjestelyt sen pitämiseksi varastoissa, joista se saadaan nopeasti käyttöön kotieläiminä pidettävien sikojen hätärokotuksia varten. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisö ostaa mahdollisimman pian 1000000 annosta heikennettyä elävää klassisen sikaruton rokotetta. 2. Yhteisö toteuttaa järjestelyt 1 kohdassa tarkoitetun rokotteen varastoimiseksi ja jakelemiseksi. 2 artikla Edellä 1 artiklassa tarkoitettujen toimenpiteiden enimmäiskustannukset voivat olla enintään 300000 euroa. 3 artikla Edellä 1 artiklan 2 kohdassa tarkoitetut toimenpiteet toteuttaa komissio yhteistyössä tarjouskilpailulla päätetyn toimittajan kanssa. 4 artikla 1. Komissio tekee viipymättä sopimukset 1 ja 3 artiklassa säädettyjä toimenpiteitä varten. 2. Terveys- ja kuluttaja-asioiden pääosaston pääjohtaja valtuutetaan allekirjoittamaan 1 kohdassa tarkoitetut sopimukset Euroopan komission puolesta. 5 artikla Tämä päätös on osoitettu kaikille jäsenvaltioille. Tehty Brysselissä 30 päivänä joulukuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 316, 1.12.2001, s. 5. (4) EYVL L 39, 9.2.2002, s. 71.